Cea mai scumpă brânză din lume e produsă în Serbia. Un kilogram costă 1000 de euro.
Un kilogram de brânză zasavica te costă 1000 de euro. Este o brânză făcută din lapte de măgăriță. Proprietarul fabricii de brânză spune că că produsul are proprietăți miraculoase.
E o vorbă la noi: frate, frate, dar brânza-i pe bani. Cred că românii au luat-o de la sârbi, dar n-au furat și rețeta: sârbii vând cea mai scumpă brânză din lume – 1000 de euro kilogramul.Zasavica i se spune. Este brânza din lapte de măgăriță pe care o cumperi numai dacă crezi în minuni. Este produsă la o fermă din Serbia, iar proprietarul se laudă că vinde un aliment miraculos pentru sănătate.Nu există studii care să confirme asta, dar se știe că laptele de măgăriță este bogat în proteine și a fost recunoscut de ONU ca alternativă pentru cei care au alergii la laptele de vacă.Un kilogram de zasavica te costă în jur de 4500 de lei, cam cât 100 de kilograme de brânză obișnuită la noi.